Jasna Zlokić

**Jasna Zlokić**, hrvatska pjevačica zabavne muzike, rođena je u Veloj Luci na Korčuli.
Nastupala je na Splitskom festivalu i Zagrebfestu tokom 1980-ih i 1990-ih godina, a trenutno živi u Zagrebu.

## Biografija 
Rođena je 15. marta 1955. godine kao srednja od tri kćeri majke Olge i od oca Bože u porodici Dragojević u Veloj Luci na zapadnom dijelu ostrva Korčule, koji je dao veliki broj poznatih umetnika, a potječe iz iste loze kao i Oliver Dragojević. Roditelji su joj radili u tvornici ribe, a cijela porodica je voljela pjevati. Naslijedila je dar za pjevanje od svojih roditelja, a s devet godina Jasna je postala drugi glas Vele Luke.
Tokom redovnog školovanja bavila se glumom, pjevanjem i recitiranjem, a prvi put je profesionalno nastupila u muzičkom sastavu svog rođaka.
Godine 1974. sa devetnaest godina, osvaja nagradu na natjecanju za Prvi glas Dubrovnika. Nakon završene srednje ekonomske škole vraća se u rodno mjesto, gdje upoznaje Borisa Zlokića za kojeg se udaje prije uspjeha na muzičkoj sceni. Godine 1982. godine na takmičenju pjevača amatera u Sisku, pjesmom "U naručju si mom", pobjeđuje i svojim talentom skreće pažnju Zdenka Runjića. Iste godine pojavljuje se na Splitskom festivalu sa Runjićevom pjesmom "Nina, nana" i skreće pažnju šire javnosti na sebe. Najveći uspjeh donijela joj je pjesma "Skitnica" kojom je 1984. godine pobijedila na Splitskom festivalu.  Iste godine na Zagrebfestu je nastupila je s Dujmićevom pjesmom "Povedi me".
Nastupala je na svim značajnim festivalima zabavne muzike, a zahvaljujuċi njenim dobrim interpretacijama, te stihovima Momčila Popadića i muzici Rajka Dujmića često je pobjeđivala i osvajala brojne nagrade. Proglašavana je u dva navrata (1984. i 1989.) i za pjevačicu godine u bivšoj Jugoslaviji. Veoma uspješnom pokazala se i njena obnovljena saradnja sa Zdenkom Runjićem. S njegovom pjesmom "Adio bella" koju je 1987. godine izvela na Splitskom festivalu, opet se vinula u estradni vrh. S njome je osvojila i drugo mjesto na Madeirasong festivalu. Godine 1990. objavila je veoma uspješan CD pod nazivom "Kad odu svi", a već naredne godine uspješna je bila pjesma "Tiho sviraj pjesmu ljubavnu" s istoimenog albuma.
Dvije godine kasnije izlazi album "Nisam ti se tugo nadala", a nakon njega, 1996. "Sunce moga neba". U vrijeme diskografske krize nastavila je marljivo da snima pjesme, pa je 1999. godine objavila album "Žena od mota". Tri godine kasnije objavila je album "Putevima vjetra", a 2004. godine "The best of 1990-2004". Jasna Zlokić pjevala je na više od 200 humanitarnih koncerata.
U svojoj pjevačkoj karijeri tokom 1980-ih, kada je cijela pop muzička scena na prostorima nekadašnje Jugoslavije doživjela vrhunac, pjesmama Rajka Dujmića i Zdenka Runjića, ostvarila je veliki uspjeh kod slušalačke publike.

## Festivali 
*1982 - Split 82 - Nina nana
*1983 - Split 83 - Neznam koji vjetar puše
*1984 - Split 84 - Skitnica (6. mjesto)
*1984 - Zagrebfest - Povedi me (1. mjesto)
*1985 - Split 85 - Pjesmo moja (3. mjesto)
*1986 - Split 86 - Pismo
*1986 - Zagrebfest - Ja sam nešto drugo
*1987 - Split 87 - Addio Bella
*1988 - Split 88 - Lutajuće srce (2. mjesto)
*1989 - Zagrebfest - Kad odu svi (1. mjesto)
*1989 - Jugovizija - Sve duge godine (5. mjesto)
*1990 - Zagrebfest - Idi sad
*1993 - Melodije Hrvatskog Jadrana
*1994 - Zagrebfest - Živjet ću za dane radosti
*1999 - Etnofest Neum 1999
*2004 - Split 2004

## Diskografija 
*1983 - Pusti me da prođem
*1985 - Vjeruj mi
*1987 - Ja sam ti jedini drug
*1988 - Lutajuće srce
*1989 - Vrijeme je uz nas
*1990 - Kad odu svi
*1991 - Tiho sviraj pjesmu ljubavnu
*1992 - Bez predaha (mix)
*1993 - Nisam ti se tugo nadala
*1996 - Sunce moga neba
*1997 - Sve ove godine (best of)
*1999 - Žena od mota
*2002 - Putevima vjetra
*2004 - Best of 1990 - 2004
*2006 - Ljubavni parfemi
*2007 - Zlatna Kolekcija (Best of)
*2010 - Dueti

## Reference 
Kategorija:Rođeni 1955.
Kategorija:Hrvatske pjevačice
*
Kategorija:Biografije, Vela Luka
Kategorija:Živi ljudi